IEPIRKUMA LĪGUMS

 ***(Identifikācijas Nr. JPP 2016/73)***

|  |  |
| --- | --- |
| Jēkabpilī, | 2017. gada 24.martā |

Jēkabpils pilsētas pašvaldība, Reģ.Nr.90000024205, adrese: Brīvības iela 120, Jēkabpils, struktūrvienība Jēkabpils Kultūras pārvalde, tās direktores Intas Ūbeles personā, kura rīkojas saskaņā ar Jēkabpils Kultūras pārvaldes nolikumu, turpmāk **-** **Pasūtītājs*,*** no vienas puses un

Kūku pagasta D.Katinas zemnieku saimniecība "AVOTIŅI", Reģ.Nr. 45404000918, tās īpašnieces Ditas Katinas personā, turpmāk – **Izpildītājs*,*** no otras puses, katrs atsevišķi un abi kopā turpmāk - Puse/-es, saskaņā ar publiskā iepirkuma *„Ēdināšanas pakalpojumu sniegšana Jēkabpils pilsētas pašvaldības Kultūras pārvaldes reprezentācijas nodrošināšanai”* (Id.Nr. JPP 2016/73) ietvaros noslēgtās Vispārīgāsvienošanās turpmāk - Vienošanās noteikto kārtību, noslēdz šo līgumu, turpmāk – Līgums, par sekojošo:

**1. Līguma priekšmets un līguma termiņš**

* 1. Pasūtītājs uzdod, un Izpildītājs atbilstoši - Līguma pielikumam, apņemas sniegt ***ēdināšanas pakalpojumus Jēkabpils pilsētas pašvaldības Kultūras pārvaldes reprezentācijas nodrošināšanai***, turpmāk – Ēdināšanas pakalpojumi, pēc Pasūtītāja pieprasījuma, saskaņā ar Finanšu piedāvājumu (1.pielikums), kas ir neatņemama šī Līguma sastāvdaļa.
	2. Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei.
	3. Līguma termiņš ir līdz Vienošanās darbības laika beigām.
1. **Līgumcena un norēķinu kārtība**
	1. Līguma kopējo summu veido Izpildītāja sniegto Pakalpojumu apmaksas summa, kura nedrīkst pārsniegt Vienošanās kopējo summu, t.i., EUR 9504,13 (deviņi tūkstoši pieci simti četri *euro* un 13 centi), neieskaitot pievienotās vērtības nodokli, ņemot vērā Vienošanās ietvaros noslēgtos līgumus. Pasūtītājs informē Izpildītāju par Vienošanās summas izlietojumu Līgumā noteiktā kārtībā*.* Līguma kopējā summā ir iekļauti visi izdevumi, kas saistīti ar Darbu veikšanu, nodokļi un transporta izdevumi, izņemot pievienotās vērtības nodokli.
	2. Izpildītājs uzreiz pēc katra pasūtījuma izpildes izraksta Pasūtītājam preču pavadzīmi – rēķinu par sniegtajiem Ēdināšanas pakalpojumiem un ne vēlāk kā 1 (vienas) darba dienas laikā iesniedz Pasūtītājam parakstīšanai.
	3. Pasūtītājs samaksu par sniegtajiem Ēdināšanas pakalpojumiem veic 20 (divdesmit) darba dienu laikā pēc Izpildītāja preču pavadzīmes - rēķina saņemšanas dienas.
	4. Maksu par Ēdināšanas pakalpojumu sniegšanu Pasūtītājs pārskaita Izpildītāja norēķinu kontā.
	5. Par apmaksas dienu tiek uzskatīta tā diena, kad Pasūtītājs veica maksājumu, par ko liecina bankas atzīme uz maksājuma uzdevuma
	6. Pasūtītājs, ņemot vērā objektīvus apstākļus, var pasūtīt Ēdināšanas pakalpojumu atbilstoši reālajai nepieciešamībai arī par nepilnu apjomu.
2. **Līguma izpildes kārtība**
	1. Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Darbu veikšanu pēc Līguma abpusējas parakstīšanas saskaņā ar pielikumā un Līgumā noteikto kārtību.
	2. Izpildītājs, iepriekš telefoniski saskaņojot precīzu ierašanās laiku ar Pasūtītāju, ierodas Pasūtītāja norādītajā pakalpojuma sniegšanas vietā un veic Darbus saskaņā ar pielikumā norādīto apjomu un laiku.
	3. Par veiktajiem Darbiem Izpildītājs sastāda, paraksta un iesniedz Pasūtītājam Darbu pieņemšanas - nodošanas aktu un rēķinu, nodrošinot, ka Pasūtītājam tiek iesniegti atbilstoši spēkā esošiem Latvijas Republikas normatīvajiem aktiem noformēti Darbu pieņemšanas - nodošanas akta un rēķina trīs eksemplāri (viens eksemplārs - Izpildītājam, divi eksemplāri - Pasūtītājam). Darbu pieņemšanas - nodošanas aktā tiek norādīts Darbu apjoms, kopējā cena. Rēķinā obligāti jānorāda Līguma numurs. Pasūtītājs vienlaicīgi veic Darbu izpildes pārbaudi un paraksta Darbu pieņemšanas - nodošanas aktu.
	4. Ja Pasūtītājam ir iebildumi par Darbu izpildes kvalitāti vai neatbilstību Līguma noteikumiem, pieaicinot Izpildītāja pārstāvi (Pasūtītājs nosūta Izpildītājam e-pastu uz: avotini@e-apollo.lv, un zvana pa *tālruni 65231438 vai mob. tālruni 29373884*), Pasūtītājs sagatavo defektu aktu un nekavējoties iesniedz Izpildītājam. Izpildītājs un Pasūtītājs vienojas par defektu aktā konstatētās neatbilstības novēršanu. Pēc konstatēto neatbilstību novēršanas Izpildītājs izdara atzīmi aktā par defektu novēršanu.
	5. Jautājumu par Līguma 3.4.punktā minētā defektu aktā norādītā pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina. Ja neatkarīgais eksperts konstatē, ka neatbilstība nav radusies Izpildītāja vainas dēļ, neatkarīgā eksperta pakalpojumu apmaksā Pasūtītājs.
	6. Ja Izpildītājs neceļ iebildumus, tomēr defektu aktā norādītos Darba trūkumus nenovērš, Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Darbu daļas defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
3. **Pušu tiesības un pienākumi**
	1. Izpildītājs apņemas:
		1. sniegt Ēdināšanas pakalpojumus ievērojot šī Līguma noteikumus;
		2. ar savu darbaspēku un par saviem līdzekļiem piegādāt materiālus un iekārtas, kas nepieciešamas Ēdināšanas pakalpojumu sniegšanai;
		3. veicot Ēdināšanas pakalpojumus, ievērot visas Latvijas Republikas spēkā esošajos normatīvajos aktos noteiktās higiēnas, tehniskās, darba drošības prasības un citas prasības, kas saistītas ar Ēdināšanas pakalpojumu sniegšanu, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
		4. nodrošināt Ēdināšanas pakalpojumus Līgumā noteiktajā termiņā, par cenu, kura nepārsniegs Līgumā minēto maksimāli pieļaujamo cenu visā Līguma darbības laikā. Līgumā un Finanšu piedāvājumā noteiktās cenas var tikt grozītas tikai pamatotu iemeslu dēļ (inflācija, degvielas cenu kāpums u.tml.), un tikai Pusēm savstarpēji par to rakstiski vienojoties. Finanšu piedāvājumā minētie pārtikas produkti, kuriem noteiktā gada laikā ir zemāka cena nekā šajā Līguma Finanšu piedāvājumā noteiktā, jāpiegādā par tā laika perioda zemāko cenu, kas ir zemāka par Līguma 1.pielikumā noteikto;
		5. Ēdināšanas pakalpojumu nodrošināšanai izmantot kvalitatīvus, sertificētus un sanitārajām prasībām atbilstošus pārtikas produktus, ko apliecina piegādātāju dokumentācija un Pārtikas un veterinārā dienesta pārbaužu rezultāti.
	2. Izpildītājs ir atbildīgs par Ēdināšanas pakalpojumu atbilstību Finanšu piedāvājumam (1.pielikums), kā arī kvalitāti. Ēdināšanas pakalpojumu neatbilstības gadījumā Izpildītājs veic nekvalitatīva Ēdināšanas pakalpojuma sniegšanu pret kvalitatīvu uz sava rēķina. Ja Izpildītājs nenovērš nekvalitatīva ēdināšanas pakalpojuma neatbilstību, tad maksā Pasūtītājam vienreizēju līgumsodu EUR 140,00 (viens simts četrdesmit *euro* 00 centi) par katru šādu nekvalitatīva Ēdināšanas pakalpojuma sniegšanu.
	3. Pasūtītājs apņemas:
		1. Savlaicīgi nodrošināt Ēdināšanas pakalpojuma sniegšanai atbilstošas telpas un to aprīkojumu (galdi utt.);
		2. Konstatējot nekvalitatīvu produkciju Pakalpojuma sniegšanas laikā nekavējoties ziņo Līgumā minētajam Izpildītāja pārstāvim un vienojas par trūkumu novēršanu;
		3. Veicot pasūtījumu norādīt precīzu Ēdināšanas pakalpojuma sniegšanas laiku sekojošos termiņos:
			1. līdz 10 cilvēkiem – 1 (viena) darba diena iepriekš;
			2. no 11 līdz 50 cilvēkiem – 3 (trīs) darba dienas iepriekš;
			3. vairāk kā 50 cilvēkiem – 5 (piecas) darba dienas iepriekš.
		4. Pieņemt no Izpildītāja labā kvalitātē veiktos Ēdināšanas pakalpojumus, parakstot preču pavadzīmi – rēķinu, pēc katra sniegtā Ēdināšanas pakalpojuma izpildes;
		5. Norēķināties ar Izpildītāju par sniegtajiem Ēdināšanas pakalpojumiem saskaņā ar šī Līguma nosacījumiem un noteiktajos termiņos.
4. **Pakalpojumu nodošanas – pieņemšanas kārtība**
	1. Ēdināšanas pakalpojumu nodošanu Puses noformē ar preču pavadzīmi - rēķinu.
	2. Izpildītājs Pasūtītājam iesniedz parakstītu preču pavadzīmi – rēķinu 2 (divos) eksemplāros.
	3. Izpildītājs preču pavadzīmi - rēķinu iesniedz Pasūtītāja atbildīgajai personai vai personai, kura veikusi Ēdināšanas pakalpojumu pasūtījumu, kurā norāda sniegto Ēdināšanas pakalpojumu sarakstu.
	4. Pasūtītājs 5 (piecu) darba dienu laikā no preču pavadzīmes - rēķina un Ēdināšanas pakalpojumu saņemšanas:
		1. pieņem no Izpildītāja Pakalpojumus, parakstot preču pavadzīmi - rēķinu un iesniedz 1 (vienu) tā eksemplāru Izpildītājam;
		2. vai rakstiski izklāsta visus savus iebildumus par Pakalpojumu izpildi, paraksta un iesniedz Izpildītājam.
	5. Izpildītājam saņemot Pasūtītāja rakstiski izklāstītos iebildumus, tie jānovērš 5 (piecu) dienu laikā, ja tas nav iespējams, tad pusēm par to rakstiski jāvienojas.
5. **Pušu atbildība un strīdu izšķiršanas kārtība**
	1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.
	2. Ja šī līguma saistības netiek izpildītas vai tās izpildītas nepienācīgi, vainīgā puse ir materiāli atbildīga saskaņā ar Latvijas Republikas spēkā esošiem normatīvajiem aktiem.
	3. Ja Izpildītājs neievēro Pasūtītāja noteiktos Ēdināšanas pakalpojumu sniegšanas termiņus, tad Pasūtītājam ir tiesības prasīt soda naudu EUR 70,00 (septiņdesmit *euro* 00 centi) apmērā par katru kavējuma stundu.
	4. Ja Pasūtītājs neveic Ēdināšanas pakalpojumu apmaksu Līguma noteiktajā termiņā, tad Izpildītājam ir tiesības prasīt soda naudu 0,1% (nulle komats viens procents) apmērā no laikā nesamaksātās summas par katru nokavēto dienu, bet ne vairāk par 10% (desmit procenti) no laikā nesamaksātās summas.
	5. Izpildītājs uzņemas atbildību par atbilstoši Līguma noteikumiem veicamo Ēdināšanas pakalpojumu kvalitāti.
	6. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes.
6. **Nepārvaramā vara**
	1. Ja kāda no Pusēm nevar izpildīt Līguma nosacījumus nepārvaramas varasapstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, Līgumslēdzēja puse ir atbrīvota no zaudējumu atlīdzības par Līguma nepildīšanu.
7. **Līguma darbības laiks, grozīšanas un laušanas kārtība**
	1. Līgums stājas spēkā 2016.gada 16decembrī un ir spēkā 24 (divdesmit četrus) mēnešus no noslēgšanas brīža (ieskaitot), vai pilnīgai Pušu saistību izpildei, vai Līguma 2.1.punktā noteiktās summas sasniegšanai, vai tā laušanai Līgumā noteiktā kārtībā.
	2. Līgumu var papildināt, grozīt vai izbeigt, Pusēm savstarpēji vienojoties saskaņā ar Publisko iepirkumu likuma 67.1 pantu. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām pēc Pušu parakstīšanas.
	3. Gadījumā, ja Izpildītājs nepienācīgi pilda savas saistības un pēc Pasūtītāja rakstveida brīdinājuma saņemšanas turpina tās nepildīt, Pasūtītājs ir tiesīgs atkāpties un vienpusējā kārtā lauzt Līgumu. Līgums tiek uzskatīts par spēku zaudējušu datumā, kāds norādīts iepriekš nosūtītajā brīdinājumā. Šādā Līguma laušanas gadījumā Izpildītājs atlīdzina Pasūtītājam visus tiešos un netiešos zaudējumus, kā arī maksā vienreizēju līgumsodu EUR 100,00 (viens simts *eiro* 00 centi) apmērā 10 (desmit) darba dienu laikā pēc attiecīga paziņojuma saņemšanas, bet ne vairāk kā 10 (desmit) procenti no Līguma summas. Pasūtītājs samaksā Izpildītājam tikai par tiem Ēdināšanas pakalpojumiem, kas ir pienācīgi izpildīti.
	4. Gadījumā, ja Izpildītājs nenodrošina Līguma prasības un ir konstatēts veselības traucējums kādam no Jēkabpils pilsētas pašvaldības Kultūras pārvaldes darbiniekiem un/vai viesiem Izpildītāja vainas dēļ, kas apstiprināts ar Valsts veterinārā dienesta izsniegtu apliecinājumu, Pasūtītājs ir tiesīgs nekavējoties lauzt Līgumu un Izpildītājs apņemas segt visus zaudējumus, kas radušies Izpildītāja vainas dēļ.
8. **Citi noteikumi**
	1. Jautājumi, kuri nav izlemti šajā Līgumā, tiek izlemti atbilstoši Latvijas Republikas spēkā esošajiem likumiem un citiem normatīvajiem aktiem.
	2. Ja kāds no Līguma noteikumiem zaudē spēku, tad tas neietekmē citus Līguma noteikumus.
	3. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
	4. Lai nodrošinātu kvalitatīvu Līgumā minēto saistību izpildi, operatīvo jautājumu risināšanai, Ēdināšanas kvalitātes kontrolei, preču pavadzīmes - rēķina parakstīšanai no Pasūtītāja puses kontaktpersona Līguma izpildes laikā:
		1. Jēkabpils pilsētas pašvaldības Kultūras pārvaldes Direktores vietnieces p. i. Baiba Stalidzāne, mob.tālr. Nr. *[..]*; e*-*pasts: *[..]*;
		2. Izpildītāja pārstāvis Dita Katina, *mob. Tālrunis[..], e-pasts: [..]*.
		3. Līgums sagatavots 2 (divos) eksemplāros, katrs uz 4 (četrām) lapām un pielikumu Nr.1 Un Nr.2 ar vienādu juridisku spēku, no kuriem viens eksemplārs glabājas pie Pasūtītāja, bet otrs - pie Izpildītāja.
	5. Pasūtītājs un Izpildītājs piekrīt Līguma noteikumiem un apstiprina, to parakstot.

**10. Pušu rekvizīti un paraksti**

|  |  |  |  |
| --- | --- | --- | --- |
| **Pasūtītājs:** **Jēkabpils pilsētas pašvaldība** **Jēkabpils Kultūras pārvalde**Reģ.Nr.90000024205PVN Reģ.Nr.LV90000024205Brīvības iela 120, Jēkabpils, LV-5201Banka: AS SEB bankaKods: UNLALV2XKonts: LV87UNLA0009013130793 |  | **Dalībnieks:****Kūku pagasta D.Katinas zemnieku saimniecība "AVOTIŅI"**Reģ. Nr. 45404000918PVN Reģ. Nr. 45404000918Krustpils nov., Kūku pag., "Ļamāni", LV-5222Banka: AS SWEDBANKKods: HABALV22Konts:LV45HABA000140C041787 |  |
| Jēkabpils Kultūras pārvaldes direktore\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Īpašniece\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| **/**I.Ūbele**/** |  | /D.Katina/ |  |

**DARBA PIEŅEMŠANAS - NODOŠANAS AKTS**

|  |  |
| --- | --- |
| Jēkabpilī,  |  2017.gada 24.martā |
|  |  |

 Pamatojoties uz 24.03.2017. noslēgto Iepirkuma līgumu, identifikācijas Nr. JPP 2016/73, (Reģ. Nr. S- 16/2017) (vakariņas)

PASŪTĪTĀJS – Jēkabpils Kultūras pārvalde, direktore Inta Ūbele, no vienas puses, un

IZPILDĪTĀJS – Kūku pagasta D.Katinas zemnieku saimniecība "AVOTIŅI", pārstāve Dita Katina no otras puses,

 sastāda šo aktu par to, ka

IZPILDĪTĀJS ir veicis ēdināšanas pakalpojumu sniegšanu par EUR 24.78 (summa bez PVN) un atbilstoši Līgumam izpildījis savas saistības labā kvalitātē.

|  |  |  |  |  |  |
| --- | --- | --- | --- | --- | --- |
| Darbu nodeva:Darbu pieņēma: |  |  | A.KatinaI.Ūbele |  | Aigars Godiņš |

**DARBA PIEŅEMŠANAS - NODOŠANAS AKTS**

|  |  |
| --- | --- |
| Jēkabpilī,  |  2017.gada 24.martā |
|  |  |

 Pamatojoties uz 24.03.2017. noslēgto Iepirkuma līgumu, identifikācijas Nr. JPP 2016/73, (Reģ. Nr. S- 16/2017)

PASŪTĪTĀJS – Jēkabpils Kultūras pārvalde, direktore Inta Ūbele, no vienas puses, un

IZPILDĪTĀJS – Kūku pagasta D.Katinas zemnieku saimniecība "AVOTIŅI", pārstāve Dita Katina no otras puses,

 sastāda šo aktu par to, ka

IZPILDĪTĀJS ir veicis ēdināšanas pakalpojumu sniegšanu par EUR 29.22 (summa bez PVN) un atbilstoši Līgumam izpildījis savas saistības labā kvalitātē.

|  |  |  |  |  |  |
| --- | --- | --- | --- | --- | --- |
| Darbu nodeva:Darbu pieņēma: |  |  | A.KatinaI.Ūbele |  | Aigars Godiņš |